Biržu internātpamatskola

Biržu internātpamatskola ir pamatskola, kura atrodas Podvāzes ielā 1 Biržos. Tā nodrošina pamatizglītību un interešu izglītību, kā arī labus sadzīves apstākļus internātā, četrreizēju ēdināšanu, medicīnisko uzraudzību, logopēda un psihologa pakalpojumus.

Vēsture 
Biržu skola-internāts dibināta 1956. gada 26. augustā trūcīgajiem bērniem pilnīgā valsts apgādībā. Sākumā bija trīs klases, bet 1961. gadā bija vidusskolas pirmais izlaidums. 1958. gadā pabeidza skolas ēkas, bet 1960. gadā – internāta ēkas celtniecību.

Līdz 1972. gadam skolai bija vidusskolas, pēc tam astoņgadīgās skolas, tad deviņgadīgās skolas statuss. 1991. gadā to pārveidoja par Biržu internātpamatskolu. Līdz 60 gadu jubilejai skolu bija absolvējuši 1320 skolēni.

Direktori 
 V. Eilenberga,
 F. Hāks,
 O. Strautiņš,
 V. Mikažans,
 L. Eniņa,
 A. Ūzuliņš,
 M. Strauss,
 I. Rēdmane (1981–1982),
 A. Kalvāne (1982–1983),
 V. Raģelis (1983–1985),
 V. Losevs (1985–1995),
 I. Ļevāne (1995–2002),
 S. Andruškeviča (kopš 2002).

Izglītības programmas 
Skola piedāvā apgūt 3 pamatizlītības programmas:
 pamatizglītības programma;
 speciālās pamatizglītības programma izglītojamajiem ar mācīšanās traucējumiem;
 speciālās pamatizglītības programma izglītojamajiem ar valodas traucējumiem.
2 pirmsskolas izglītības programmas:
 pirmsskolas izglītības programma;
 speciālās pirmsskolas izglītības programmu izglītojamajiem ar jauktiem attīstības traucējumiem.

Ārpusklases nodarbības un interešu pulciņi 
Skolā darbojas plašs interešu izglītības pulciņu loks:
 5 tautas deju kolektīvi (skolotāji Gita un Juris Ratnieki),
 dramatiskais pulciņš (skolotāja Inga Bartuseviča),
 keramikas pulciņš (skolotāja Marija Lukjanova),
 vizuālās mākslas pulciņš (skolotāja Inese Ribāka),
 2 skolas sporta pulciņi (skolotājs Juris Puķītis),
 sporta spēļu pulciņš (skolotāja Kornēlija Borodovska),
 futbola pulciņš (skolotājs Juris Ratnieks),
 bērnu stājas profilakses un korekcijas nodarbības (Natālija Gulbe),
 vokālā dziedāšana un 2 ansambļi.

Atsauces

Ārējās saites 
 Biržu internātpamatskolas mājaslapa
 Mēs lepojamies Māris Jaudzems

Skolas Salas novadā
Jēkabpils novads